CELEX: 62007FN0025
Language: mt
Date: 2007-03-22 00:00:00
Title: Kawża F-25/07: Rikors ippreżentat fit- 22 ta' Marzu 2007 — Bleser vs Il-Qorti tal-Ġustizzja tal-Kommunitajiet Ewropej

26.5.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 117/35
            
         Rikors ippreżentat fit-22 ta' Marzu 2007 — Bleser vs Il-Qorti tal-Ġustizzja tal-Kommunitajiet Ewropej
   (Kawża F-25/07)
   (2007/C 117/56)
   Lingwa tal-Kawża: il-Ġermaniż
   Partijiet
   
      Rikorrent: Thomas Bleser (Nittel, il-Ġermanja) (rappreżentant: P. Goergen, avocat)
   
      Konvenuta: Il-Qorti tal-Gustizzja tal-Kommunitajiet Ewropej
   Talbiet tar-rikorrenti
   
               —
            
            
               tannulla l-klassifikazzjoni tal-grad attribwit lilu bid-deċiżjoni tas-16 ta' Marzu 2006;
            
         
               —
            
            
               tannulla l-Artikoli 2 u 13 ta' l-Anness XIII u l-Artikolu 32 tar-Regolamenti tal-Persunal li daħlu fis-seħħ fl-1 ta' Mejju 2004;
            
         
               —
            
            
               terġa tikklassifika lir-rikorrent fil-grad avżat fl-avviż tal-konkors, jew fil-grad ekwivalenti għalih skond ir-Regolamenti tal-Persunal il-ġdid (u fl-livell korrispondenti għad-dispożizzjonijiet applikabbli qabel l-1 ta' Mejju 2004);
            
         
               —
            
            
               tordna li jitħallsu d-danni u l-interessi sa' l-ammont li jikkorrispondi għad-differenza bejn il-gradi kkonċernati;
            
         
               —
            
            
               tordna li jitħallsu d-danni u l-interessi sa' 10,000 EUR għad-danni morali subiti;
            
         
               —
            
            
               tikkundanna lill-Qorti tal-Ġustizzja tal-Komunitajiet Ewropej tbati l-ispejjeż.
            
         Motivi u argumenti prinċipali
   Ir-rikors essenzjalment jikkontesta d-dispożizzjonijiet ta' l-Artikolu 2 u ta' l-Artikolu 13 ta' l-Anness XIII kif ukoll l-Artikolu 32 tar-Regolamenti tal-Persunal ta' l-uffiċjali tal-Komunitajiet Ewropej li daħlu fis-seħħ fl-1 ta' Mejju 2004.
   Ir-rikorrent isostni li l-klassifikazzjoni tiegħu kellha sseħħ skond id-dispożizzjonijiet tar-Regolamenti tal-Persunal preċedenti, li kienu aktar vantaġġjużi għalih, u li kienu fis-seħħ fid-data li fiha għadda mill-konkors. Ir-rikorrent iqis li l-klassifikazzjoni tiegħu tmur kontra l-prinċipju ta' ugwaljanza u l-prinċipju ta' non diskriminazzjoni, kif ukoll kontra l-projbizzjoni tad-diskriminazzjonijiet abbażi ta' l-età.
   Minbarra dan, ir-rikorrent jikkunsidra li dan imur kontra l-prinċipji ġenerali tad-dritt Komunitarju, u b'mod partikolari ta' l-obbligu ta' premura u tal-prinċipji ta' amministrazzjoni tajba, trasparenza, osservanza ta' l-aspetattiva leġittima, ta' ċertezza legali, ta' bona fede, kif ukoll tal-projbizzjoni tar-“reformatio in peius ”kif ukoll tad-drittijiet tad-difiża.